### *Projekts*

**LATVIJAS REPUBLIKAS MINISTRU KABINETS**

2017.gada \_\_\_.\_\_\_\_\_\_\_\_\_ Noteikumi Nr.\_\_\_

Rīgā  (prot. Nr.\_\_\_ \_\_\_ §)

**Grozījumi Ministru kabineta 2006.gada 27.jūnija noteikumos Nr.532**

**„Muzeju akreditācijas noteikumi”**

Izdoti saskaņā ar

Muzeju likuma 9.panta pirmo daļu

1. Izdarīt Ministru kabineta 2006.gada 27.jūnija noteikumos Nr.532 „Muzeju akreditācijas noteikumi” (Latvijas Vēstnesis, 2006, 102.nr., 2009, 198.nr.) šādus grozījumus:
	1. aizstāt noteikumu tekstā vārdus „sākotnējā akreditācija” (attiecīgā locījumā) ar vārdiem „pirmreizējā akreditācija” (attiecīgā locījumā) un vārdus „atkārtotā akreditācija” (attiecīgā locījumā) ar vārdiem „kārtējā akreditācija” (attiecīgā locījumā);
	2. izteikt 8.punktu šādā redakcijā:

„8. Pirmreizējās akreditācijas iesniegumam pievieno šādus dokumentus:

8.1. dibināšanas lēmuma noraksts;

8.2. nolikums, statūti, reglaments vai līgums;

8.3. muzeja darbības analīze, kurā raksturo krājuma darba, pētniecības darba un komunikācijas politiku;

8.4. muzeja iekšējais dokuments – kārtība, kādā notiek muzeja īpašumā vai valdījumā esošā Nacionālā krājuma veidošana, papildināšana, uzskaite, saglabāšana un izmantošana;

8.5. muzeja darbības un attīstības stratēģija turpmākajiem pieciem gadiem.”;

* 1. izteikt 10.punktu šādā redakcijā:

„10. Kārtējās akreditācijas iesniegumam pievieno šādus dokumentus:

10.1. nolikums, statūti, reglaments vai līgums;

10.2. muzeja darbības analīze, kurā raksturo krājuma darba, pētniecības darba un komunikācijas politiku;

10.3. muzeja iekšējais dokuments – kārtība, kādā notiek muzeja īpašumā vai valdījumā esošā Nacionālā krājuma veidošana, papildināšana, uzskaite, saglabāšana un izmantošana;

10.4. muzeja darbības un attīstības stratēģija laikposmam (vienam vai diviem termiņiem), uz kuru muzejs pretendē saņemt akreditāciju;

10.5. pārskats par iepriekšējās akreditācijas ieteikumu izpildi.”;

* 1. izteikt 12.punktu šādā redakcijā:

 „12.  Akreditācijas iesniegumu izskata Muzeju likumā noteiktajā termiņā.”;

* 1. aizstāt 19.punktā vārdu „laikrakstā” ar vārdiem „oficiālajā izdevumā”;
	2. papildināt Pielikumu ar piezīmi šādā redakcijā:

„\*Piezīme

Dokumenta rekvizītus „paraksts” un „zīmoga vieta” („z.v.”) neaizpilda, ja elektroniskais dokuments ir noformēts atbilstoši elektronisko dokumentu noformēšanai normatīvajos aktos noteiktajām prasībām.”.

1. Noteikumi stājas spēkā 2018.gada 1.janvārī.

Ministru prezidents M.Kučinskis

Kultūras ministre D.Melbārde

Vīza: Valsts sekretārs S.Voldiņš

Jirgensone 67330302

Anita.Jirgensone@km.gov.lv